Héctor Núñez Segovia

Héctor Núñez Segovia (sündinud 15. aprillil 1992 Valparaísos) on Tšiili jalgpallur, ründaja.H. NUÑEZ. Vaadatud 11.3.2019

Ta alustas klubikarjääri kodumaal Santiago Wanderers. Ta mängis klubi meeskonnas Tšiili kõrgliigas aastatel 2010–2012. Seejärel mängis ta Tšiili kõrgliigas kaks hooaega Unión La Caleraga ning hooajal 2013/2014 Tšiili esiliigas Concepcióni meeskonnas.

2014. aastal liitus ta Austria Regionalliga klubiga WSG Wattens. Esimesel hooajal lõi ta liigas 10 väravat ja teisel, 2015/2016 hooajal 11 väravat. Hooajal 2015/2016 sai Wattens liigas esikoha ja tõusis esiliigasse.

Hooajal 2016/2017 mängis Segovia Guatemala kõrgliiga klubis Cobán Imperial.

2019. aasta veebruaris liitus ta Nõmme Kaljuga.Héctor Núnez. transfermarkt.com. Vaadatud 11.3.2019 Debüüdi Meistriliigas tegi ta 8. märtsil 2019 mängus Paide Linnameeskonna vastu. 2019. aasta juulis lõpetas Kalju temaga poolte kokkuleppel lepingu."Kalju ja Hector Nunez lõpetavad koostöö". soccernet.ee. 10.7.2019. Vaadatud 18.7.2019 Tema ainsaks väravaks Meistriliigas jäi 17. mail löödud värav Kuressaare vastu. Pärast Kaljust lahkumist kuulus ta kuni 2019. aasta lõpuni Paraguay kõrgliiga klubi General Díazi meeskonda.

 Saavutused 
Nõmme Kalju
Eesti jalgpalli superkarikas: 2019

 Viited 

Kategooria:Tšiili jalgpallurid
Kategooria:Nõmme Kalju FC jalgpallurid
Kategooria:Meistriliiga mängijad
Kategooria:Sündinud 1992
Kategooria:Välismaa jalgpallurid Eestis